9 Gompieno bangwe ba botsa jaana ba sotla: “Go kae go nna gone mono ga gagwe mo go solofeditsweng?” (2 Petere 3:3, 4) Go bonala sentle gore batho bao ba akanya gore tota dilo ga di fetoge mme di ntse di tswelela pele fela ka tsela e e tshwanang le e di neng di ntse ka yone fa e sa le lefatshe le bopiwa. Go nna le dipelaelo jalo go kotsi. Dipelaelo di ka dira gore re se ka ra tlhola re bona kafa dinako di potlakileng ka teng, mme ra tlhotlheletsega gore re rate boitlhapediso. (Luke 21:34) Kwantle ga moo, jaaka Petere a bontsha, batho ba ba sotlang jalo ba lebala Morwalela wa motlha wa ga Noa, o o neng wa senya tsamaiso ya lefatshe lotlhe ya dilo. Ruri lefatshe le ile la fetoga ka nako eo!—Genesise 6:13, 17; 2 Petere 3:5, 6. Gongwe ka nako eo o ile wa gopola kgakololo eno ya Baebele: “Go itlwaelanya le ba ba bosula go senya mekgwa e e molemo.” (1 Bakorintha 15:33) A mme batho botlhe ba ba sa obameleng Jehofa ke ditsala tse di bosula? Go tweng fa e le gore ba na le dinonofo dingwe tse dintle? Go tweng ka motho yo e leng modumedi ka wena mme e se Mokeresete yo o tlhomang sekao se se molemo? Pele ga o araba dipotso tseno, a re sekasekeng gore go tla jang gore motho a kgatlhegele batho ba ba ntseng jalo le gore ka ntlha yang.